Яшчэ ў 1924 годзе ЦВК БССР выдаў цыркуляр аб магчымасці ўступлення ў правы грамадзянства тым “служыцелям рэлігійных культаў”, якія адмовіліся ад царкоўнага сану. У тлумачэнні да гэтага дакумента было адзначана: царкоўнікі пазбаўлены выбарчых правоў таму, што яны займаюцца рэлігійнай дзейнасцю і атрымліваюць непрацоўны даход. Калі ж святары цалкам разрываюць сувязь з царкоўнай іерархіяй і “прыступаюць да вытворчай працы”, не будзе ніякай перашкоды для аднаўлення іх у правах грамадзянства БССР.